7. számú melléklet
Állami közbeszerzési szaktanácsadó ÁKSZ feladatai

A közbeszerzési eljárás előkészítése és azok teljes körű lebonyolítása keretében az alábbi tevékenységeket köteles ellátni:
1. Ajánlatkérő beszerzési igényét és Ajánlatkérő adatszolgáltatását (a beszerzés tárgya műszaki leírással, alkalmassági feltételek, értékelési szempontok, a közbeszerzés becsült értéke) figyelembe véve elkészíti a közbeszerzési dokumentumok tervezetét (a végleges műszaki leírás átvételét követő 5 munkanapon belül) és megküldi e-mailben az Ajánlatkérő részére;
2. a közbeszerzési dokumentumok véglegesítése egyeztetve Ajánlatkérővel, Ajánlatkérői észrevételek kézhezvételétől számított 3 munkanapon belül, biztosítva a közbeszerzési dokumentumokon belüli, valamint az egyéb közbeszerzési dokumentumok és a felhívás közötti koherenciát és a jogszabályi megfelelőségét és összhangját;
3. Nyertes Ajánlattevő közreműködik a jogszerű alkalmassági feltételek és értékelési szempontrendszer, valamint az értékelés módszerének kialakításában;
4. a közbeszerzési eljárás és az Ajánlatkérő által jóváhagyott közbeszerzési dokumentumok rögzítése az Elektronikus Közbeszerzési Rendszerben (a továbbiakban: EKR) az ekr.gov.hu weboldalon;
5. Előzetes piaci konzultáció lefolytatása a vonatkozó jogszabályi előírások szerint;
6. Ajánlatkérő által jóváhagyott ajánlati felhívás megküldése az EKR-en keresztül közzétételre a Közbeszerzési Hatóság részére, a közzétett felhívás tartalmi helyességének ellenőrzése; a közbeszerzési dokumentumokhoz való elektronikus hozzáférés biztosítása ajánlattevők számára az EKR-en keresztül;
7. az ajánlattétel időtartama alatt az ajánlattevők által feltett kiegészítő tájékoztatás kérések határidőben történő megválaszolása, megküldése az ajánlattevőknek az EKR-en keresztül, az Ajánlatkérővel történő egyeztetés alapján;
8. szükség szerint módosított felhívás, illetve módosított közbeszerzési dokumentumok készítése, ezek rögzítése az EKR-ben;
9. bontási jegyzőkönyv megküldése az ajánlattevőknek az EKR-en keresztül;
10. a közbeszerzési szakértelem biztosítása a bírálóbizottságban;
11. az ajánlatok előzetes értékelése a felhívásban és a dokumentációban meghatározott szempontok alapján (az ajánlatok műszaki, szakmai értékelése Ajánlatkérő feladata), erről jegyzőkönyv készítése;
12. alkalmassági követelmények és a kizáró okok körébe tartozó igazolások benyújtására vonatkozó felhívás elkészítése és megküldése az ajánlattevők részére;
13. ha szükséges hiánypótlási felhívás, nem egyértelmű kijelentésekre vonatkozó kérdés (felvilágosítás kérés), számítási hiba javításáról szóló tájékoztatás elkészítése és megküldése az EKR-en keresztül;
14. az ajánlatok elbírálásának koordinációja, az ajánlatokról szakvélemény és döntési javaslat készítése a bírálóbizottság véleményének és javaslatának megfelelően, Ajánlatkérő közbeszerzési utasításában foglaltak szerint, ezek megküldése Ajánlatkérőnek;
15. a döntéshozó döntéseiről szóló okiratok tervezetének elkészítése, megküldése Ajánlatkérő részére;
16. az eljárás összegzésének elkészítése és megküldése az ajánlattevőknek, valamint közzététele az EKR-en keresztül;
17. az eljárás eredményéről szóló tájékoztató hirdetmény elkészítése és közzétételre történő megküldése a Közbeszerzési Hatóság részére, a közzététel tartalmi helyességének ellenőrzése;
18. az ajánlati kötöttség meghosszabbítására vonatkozó dokumentum megküldése az ajánlattevők számára (minden, arra okot adó esetben);
19. előzetes vitarendezésre vonatkozóan a válasz elkészítése Ajánlatkérővel együttműködve, és határidőben történő megküldése a kérelmező részére az EKR-en keresztül;
20. a kérelmező ilyen jellegű igénye esetén a közérdekű adatok nyilvánosságára tekintettel, azonban a személyes adatok védelmének biztosítása mellett, az iratbetekintés lehetőségének biztosítása, valamint az erről szóló jegyzőkönyvek elkészítése;
21. a keletkező (beérkező, kiküldésre, közzétételre, feladásra kerülő) iratok haladéktalan megküldése e-mailben Ajánlatkérő részére;
22. Ajánlatkérő felkérése alapján a Közbeszerzési Hatóság által működtetett nyilvános elektronikus szerződéstárban (CoRe) a Kbt. 43. § (1) bekezdése szerinti közzétételi kötelezettség teljesítése;
23. [bookmark: _GoBack]Ajánlatkérő képviseletének ellátása a Közbeszerzési Döntőbizottság előtt indult jogorvoslati eljárásban.
Egyéb feladatok: 
· az eljárás lezártakor az összes dokumentum megküldése elektronikusan a megrendelőnek 
· A hazai és Európai Uniós ellenőrző hatóságok (FLC, JS, EUTAF stb.) és egyéb hazai szervezetek (OKFŐ, Közbeszerzési Hatóság stb.) beszerzési és egyéb jogi jellegű tisztázandó kérdéseire, hiánypótlásokra válaszadás.
· Záró kifizetés és a fenntartási időben a rendelkezésre állás a tisztázó kérdésekben, ellenőrzési eljárásokban.


